El gobiernu d’Asturies autoriza tres nuevos eólicos n’espacios naturales del Ocidente
#000001
Los tres parques eólicos proyeutaos tarán allugaos dientro la reserva de la biosfera del Ríu Eo, afeutando a espacios naturales y a la zona d’especial proteición comunitaria
#000002
El Principado continúa cola tramitación del proyeutu d’istalación de tres parques eólicos dientro la Biosfera del ríu Eo, Oscos y Tierra de Burón, ensin siquiera retrucar a les allegaciones presentaes por vecinos y ecoloxistes.
#000003
Ello contradiz les propies declaraciones del Gobiernu na Xunta Xeneral, a traviés de los Conseyeros d’Industria, Emplegu y Promoción Económica y de Mediu Rural y Cohesión Territorial, nes qu’afirmen que s’escluyirá el desendolcu de parques eólicos en parques naturales y zones protexíes.
#000004
El desendolcu de los parques eólicos n’Asturies tuvo estrau d’irregularidaes dende l’entamu, delles ensin resolver, comu la falta d’Evaluación Ambiental Estratéxica de los efeutos de los planes nel mediu ambiente. Siguen ensin resolver les abondes denuncies, mayoritariamente presentaes pola Coordinadora Ecoloxista, polos daños ambientales, urbanísticos y al padremuñu hestóricu.
#000006